
El Llevant de Mallorca experimenta un sistema regular i freqüent de brises de mar. 
L'anàlisi d'una sèrie temporal d'alta resolució d'atributs del vent durant tres mesos 
d'estiu a Cala Millor (costa oriental de Mallorca) posa de manifest que com a mínim 
en el 60% dels dies es donen episodis de brisa de mar, amb velocitats mitjanes de 
2.09 m/s i intensitats de vent mitjanes de 6.86 m/s. La duració dels cicles de brisa de 
mar duren de mitjana 12 hores i un dels seus atributs a destacar, és que bufen amb 
una direcció obliqua a la línia de costa. 

OBSERVATIONS ON SUMMER SEA BREEZE IN EASTERN MALLORCA 
(Balearic Islands). The coastline of Eastern Mallorca is subjected to a recurrent sea 
breeze system. Using high resolution wind data collected during trhee summer 
months at Cala Millor beach it was found that almost the 60% of the summer days 
experienced sea breeze events with a average wind speed of 2.09 m/s and average 
wind gusts of 6.86 m/s. Sea breezes duration attended around 12 hours and a 
significant feature is that they blow obliquely-onshore. 

i subtropicals. Les zones temperades, 
doncs, i en especial la Mediterrània, no en 


La circulació atmosfèrica, resultat de 
l'escalfament diferencial de la superfície 
terrestre i les masses d'aigua, és un dels 
fenòmens meteorològics mesoescalars més 
ben estudiats (Arrit, 1987; Hsu 1988; Abss i 
Physick, 1992; Simpson, 1994). Una de les 
raons que justifica aquest esforç és que les 
brises de mar són sistemes relativament 
estables de cicle diari i persistents a dues 
terceres parts de les costes del globus 
terrestre, especialment a les zones tropicals 


són un àmbit d'acció aliè (Abbs i Physick, 
1992; Hounam, 1945: Jansà i Jaume, 1946; 
Jehn, 1973; Masselink i Pattiarachi, 2001; 
Neumann, 1984, Ramis ef al., 1990; 
Redano ef al., 1991; Simpson, 1994; Sonu 
et al., 1973). 

La brisa de mar és un vent típic del 
litoral i es forma quan l'aire que hi ha sobre 
la costa s'escalfa més ràpidament que el 
que hi ha sobre el mar. Així, l'aire que hi ha 
sobre la superfície terrestre s'escalfa abans 

i, com que és menys dens tendeix a 
desplaçar-se en vertical, per la qual cosa el 
buit que deixa passa ser ocupat per un 
corrent d'aire de mar cap a costa. En reduir- 
se la intensitat de la radiació solar, es dóna 
el procés invers i es crea un corrent de terra 
a mar conegut com a brisa de terra o terral 
(Comalrena de Sobregrau, 2013; Redafio et 
al., 1991). Així doncs, un cicle de brisa de 
mar —canònic— es caracteritza per un canvi 
en la direcció i intensitat del vent entre el 
matí i el vespre. Des de la sortida del Sol es 
produeix un canvi en la direcció i la 
velocitat del vent tot assolint el màxim de 
velocitat a mitjan matí. Ja d'horabaixa es 
genera un canvi en la direcció del vent 
substancial i una minva en la seva 
intensitat. 

Tot i que habitualment s'ha considerat 
la brisa de mar com un fenomen estric- 
tament estival, el cert és que estudis recents 
també posen de manifest que durant els 
mesos d'hivern, en configuracions atmos- 
fèriques particulars, aquest fenomen també 
pot arribar a ser important en la dinàmica 
atmosfèrica de les zones costaneres (Olcina 
i Azorin-Molina, 2004; Azorin-Molina i 
Martin-Vide, 2007). Aixi a Vhivern, a la 
Mediterrània occidental, els fenòmens de 
brisa de mar poden donar-se entre el 35 % i 
el 50% dels dies, mentre que a l'estiu 
aquesta proporció relativa queda part 
damunt dels 75% dels dies (Azorin, 2004). 

A l'illa de Mallorca les brises de mar 
reben el nom d'embat. Per norma general 
des de mitjans del mes de maig fins a finals 
de setembre es pot apreciar a Mallorca un 
règim de brises de mar, més o menys 
regular, condicionat per una configuració 
atmosfèrica en què destaca l'absència d'un 
gradient de pressió accentuat i el domini de 
l'anticició de les illes Açores, juntament 
amb una baixa de pressió sobre la Península 
Ibèrica i una circulació de component est 
generalitzada a tota la conca mediterrània 


(Ramis, 1998). El fenomen de l'embat ha 
estat àmpliament estudiat, tot partint de la 
fita de les enquestes a pagesos i pescadors 
de Jansà i Jaume (1946) per tal d'establir el 
règim de brisa marina i el seu abast 
espacial. A aquesta publicació seminal han 
seguit els treballs d'observació i 
modelització de l'embat i la seva implicació 
en la generació de meteors (Alomar, 2012; 
Ramis i Alonso, 1988; Ramis ef al., 1990. 
Ramis i Romero, 1995; Romero i Ramis, 
1998) o les aproximacions que, des de la 
perspectiva de la geografia de la percepcid i 
cultural, han considerat l'embat com un 
factor de localització d'activitats de lleure 
(Alomar ef al., 2004). També comptam 
amb treballs que aborden la influència de la 
brisa marina en la presència d'eixams de 
grumers (Basterretxea ef al., 2005) o la 
seva contribució en la modelització i 
propagació de l'onatge al mar Balear 
(Ponce de León i Orfila, 2013). Altrament, 
el règim de brises de mar pot jugar un paper 
important en la dinàmica de les platges 
durant els períodes d'onatge poc energètic 
(Masselink i Pattiaratchi, 2001), fins al punt 
de modificar o matisar les classificacions 
morfodinàmiques de les platges just fona- 
mentades en la propagació de l'onatge des 
daigiies profones (Gómez-Pujol ef al., 
2007), o bé activar la formació de cúspides 
de platja o sistemes de corrents de ressaca 
(Masselink, 1996). 

Així doncs, l'objectiu d'aquest treball 
persegueix caracteritzar els esdeveniments 
en què es generen règims d'embat, la seva 
intensitat i durada a una localitat tipus del 
Llevant de Mallorca, com a passa prèvia a 
la caracterització del seu efecte sobre 
l'onatge i la dinàmica a curt termini de les 
platges. Aquesta caracterització ha estat 
possible gràcies al desenvolupament d'un 
experiment entre els mesos d'abril i octubre 
de 2004, on s'abordaren els estats de mar 
associats a la presència de corrents de 

ressaca (rip currents) a la platja de Cala 
Millor de cara al disseny d'un model 
operacional de prevenció del risc a la platja 
(Alvarez et al., 2009. 2010) i que deixà 
disponibles dades de velocitat i direcció de 
vent d'alta resolució d'una estació 
meteorològica ubicada enfront de la façana 
marítima de Cala Millor. 


Materials i mètode 


Àrea d'estudi 

La badia de Cala Millor, al Llevant de 
Mallorca, és una endinsada costanera de 
poc més de 6 km d'amplària i 2,7 km de 


fondària que es desenvolupa tot aprofitant 
el contacte de la unitat fisiogràfica de la 
Marina de Llevant amb els relleus de les 
Serres de Llevant. Queda delimitada al nord 
per l'avançada fins al Cap des Pinar dels 
relleus juràssics de les muntanyes de Son 
Jordi i, al sud. pels darrers afloraments de la 
plataforma fini-miocèmica a la Punta de 
n Amer (Fig. 1). 

Al fons de la badia hi descansen les 
platges de Cala Millor, de quasi 2 km de 
longitud i la platja de sa Marjal, de poc més 
de 500 m. Ambdues platges tanquen per 
mar unes petites conques, drenades pels 
torrents de Xiclati i de Son Jordi. Aquestes 
conques, cap a terra queden delimitades per 


Cap des Pinar 


Badia Cala Millor 


estació meteorològica 
Aanderaa AWS 2700 


Cala Millor 





5 Punta de n'Amer 
a” 


Fig. 1. Localització de l'estació metorològica i principals elements fisiogràfics. 
Fig. 1. Location of the weather station and main physiographic features. 

les formes arrodonides de la Serra de Pula i 
la Jordana —al NE— i pel conjunt de ses 
Penyes Rotges-Puig de sa Font i els relleus 
de ses Talaies a ponent. Al seu peu hi 
descansa l'àrea arreica de Son Moro, sobre 
la qual es perllongà bona part del sistema 
dunar de la Punta de n'Amer, avui per avui 
quasi bé del tot desmantellat per l'acció 
antròpica. 


Selecció de dades i anàlisi 

Per a l'estudi de la brisa de mar a la 
badia de Cala Millor, s'ha utilitzat la sèrie 
de dades de direcció i velocitat del vent, 
amb periodicitat cada 10 minuts de l'estació 
meteorològica automàtica Aanderaa AWS 
2700 que l'Institut Mediterrani d'Estudis 
Avançats (IMEDEA, CSIC-UIB) ubicà a 
Cala Millor d'abril a octubre de 2004. 
L'estació meteorològica s'ubicà al terrat de 
l'antiga caseta de la Guàrdia Civil de Cala 
Millor, coordenades UTM N533062- 
E4383466, i les dades estan referides a una 
alçària de 10 m, l'estació prengué dades de 
velocitat, intensitat i direcció de vent, 
temperatura i pressió atmosfèrica en 
intervals de 10 segons tot i que l'output 
resultant fou un estadístic per a cada 10 
minuts. La sèrie temporal és contínua i no 
presenta buits ni alertes de control de 
qualitat de dades per als mesos de juny, 
juliol i agost, motiu pel qual s'ha ajustat la 
caracterització de l'embat al període estival. 

La sèrie temporal fou sotmesa a un 
algoritme que seleccionava els dies d'acció 
de l'embat atenent a dues condicions: 

a) Que es donàs un canvi brusc en la 
direcció del vent entre el matí i l'horabaixa. 
Atès que la platja de Cala Millor es diposa 
de Nord a Sud, es consideraria com a un dia 
d'embat si la direcció del vent procedia 
principalment del tercer i quart quadrant 
entre les 17:00h i les 05:00h i si, per al 
mateix dia, entre les 5:00h i les 16:00h el 


vent procedia principalment del primer i 
segon quadrant. 

b) Que, tot i que la direcció del vent 
hagués estat, la mateixa tant al matí com al 
vespre, tot bufant des del primer i segon 
quadrant, les velocitats i la intensitat del 
vent durant les hores centrals del dia fossin 
majors que les de la resta del dia. 

Aquests criteris han estat assajats 
prèviament per Masselink i Pattiaratchi 
(2007) per a un seguit de localitats de l'Est 
d'Austràlia i són força similars als definits 
per Azorín (2004) per a la costa d'Alacant. 
Altrament, Masselink i Pattiaratchi (2001) 
posen de manifest que, tot i tractar-se d’uns 
criteris lleugerament subjectius, el cert és 
que contrastats amb una exploració dia a 
dia de les dades, la coincidència en la 
identificació de dies de brisa marina és d'un 
100% per als períodes estivals, però menys 
exitosa per als períodes hivernals. Una 
temptativa d'anàlisi d'errors per a la nostra 
sèrie temporal, aplicada just al mes de juny, 
resulta exitosa i apunta que el mètode 
estima a l'alça el nombre d'embats ja que 
es capturen tots els dies amb activació de 
brisa marina, de més a més de dos casos en 
què les condicions no són pròpiament 
d'embat, el que suposa un error del 6.4%. 
Així doncs, s'han revisat manualment tots 
els dies classificats com a dies d'embat i 
s'han eliminat de la sèrie temporal per als 
quals els patrons d'activació ditirna de 
velocitat i direccions de vent no eren els 
que pertocaven a un episodi de brisa de 
mar. 


Resultats 


Freqiiéncia dels episodis de brisa de mar 
L'aplicació dels criteris d'identificació 
d'esdeveniments de brisa de mar descrits i 
la posterior revisió manual per al període 
comprès entre dia 1 de juny de 2004 i dia 

31 d'agost de 2004 aboca 63 dies en què 
s'ha produit lembat, el que suposa un 
68.5% dels dies del trimestre amb 
arrencada de brises de mar (Taula 1). És 
més freqiient el fenomen durant el mes de 
Juny (73,3% dels dies) que no pas durant el 
juliol i l'agost (67.7% i 64.5% dels dies 
respectivament), per bé que els embats 
canònics, classificats estrictament seguint el 
primer dels criteris descrits al mètode, són 
més abundants els mesos de juliol i agost. 


Evolució diària de la direcció i la velocitat 
del vent 

La Fig. 2 recull l'evolució dels parà- 
metres de velocitat mitjana. intensitat 
màxima dels vents i direcció per a un 
conjunt de dies seleccionats del període 
d'estudi. A tots ells, amb alguns matisos, es 
pot apreciar que la direcció del vent canvia 
entre les 5:00 i les 6:00h i comença a 
generar-se una brisa que es pot perllongar 
fins a les 18:00h o les 20:00h. En aquest 
sentit val la pena de destacar que el 
fenomen de la brisa de mar presenta dins 
dels requisits descrits al mètode una certa 
variabilitat. 

Així doncs, tot i donant-se els preceptius 
canvis bruscs de direcció de vent i 
d'increment de velocitat, s'identifiquen 
episodis o dies de brisa de mar canònics, 
com el de dia 13.07.2004, amb velocitats 
màximes de mar cap a terra just a migdia 
(Fig. 2), i d'altres en què les velocitats més 
altes es donen abans de les 12:00h, o bé just 
després del dispar de la brisa marina ben de 
matí. Com així succeeix els dies 20.07.2004 
o 13.08.2004 entre d'altres (Fig. 2). 

Finalment, tot i que menys habitual, 
també es dóna el cas de dies en què la brisa 
de mar no presenta un cicle nítid, sinó que 
es registren diferents ràfegues de vent de 
mar cap a terra durant el dia, especialment 
durant les hores de màxima insolació. Per 


exemple, aquest és el cas de dia 10.06.2004 
(Fig. 2). 

També cal fer esment d'aquells dies en 
què l'embat es perllonga fins al capvespre, 
fins i tot coincidint amb la posta de Sol, i 
això succeeix en els dies especialment 
càlids com és el cas de l'exemple selec- 
cionat de dia 13.08.2004. 

Un altre aspecte a comentar pel que fa a 
l'evolució temporal de la brisa de mar és 
que, si bé el dispar suposa un canvi dràstic 
de direcció, el més habitual en els 63 dies 
amb brisa de mar per al període d'estudi és 
que, així com avança el dia, la direcció vagi 
virant del segon al tercer quandrant, de 
manera que tendeix a ser més brusc el canvi 
de direcció de vent al matí que no pas al 
capvespre. Comparau els dos exemples del 
mes d'agost presentats a la Fig. 2. 

Aquesta variabilitat i matisos d'esde- 
veniments d'embat no són estranys, 
almanco pel que fa al seu vessant cultural. 
De fet, els pescadors i la gent de mar de la 
zona, empren termes com embat matiner, 
embat tardà, embat axalocat, embat valent o 
embat moll o fluix entre d'altres per 
diferenciar els tipus o els matisos de la brisa 
de mar. 


Magnitud i direcció de la brisa de mar 

La distribució de les velocitat mitjanes i 
màximes de la brisa de mar aboca uns 
valors modals d'entre 2 a 3 m/s per a 
l'esdeveniment tipus d'embat (Fig. 3). 


Mes Amb embat Sense embat 
Juny 22 (73,3%) 8 (26,7%) 
Juliol 21 (67,7%) 10 (32,3%) 
Agost 20 (64,509) 11 (35,5%) 
Total 63 (68,5%) 29 (31,5%) 


Taula 1. Frequència del dies de brisa marina a 
Cala Millor (juny-agost 2004) 

Table 1. Sea breeze day frequency at Cala 
Millor Gune-august 2004). 

Fig. 2. Alguns exemples d'evolució horària de la velocitat, direcció mitjana i direcció 


d'espisodis de brisa de mar. 


Fig. 2. Selected time series of sea-breeze mean and maximun wind velocity and wind direction. 

Fig. 3. Velocitat mitjana i maxima de la brisa de mar. 


Fig. 3. Sea-breexe mean velocity and gust. 


Tanmateix, durant els 63 esdeveniments 
de brisa de mar caracteritzats les velocitats 
mitjanes han presentat un rang que abraça 
dels 0.35 m/s als 4.61 m/s. Igualment els 
valors de velocitat màxima del vent 
registrats cada dia. apunten a uns fenòmens 
intensos, ja que els valors diaris màxims 


Brisa de mar 

NNW. 30.0--—__ -NNE 


Nw SN 

queden en un 60% dels casos entre 5 i 8 
m/s; essent les velocitats màximes de vent 
més baixes de 3.4 m/s i la més alta d'11.5 
m/s. (Fig. 3). 

Pel que fa a les direccions del vent 
s'observa un sistema clarament bipolar. Les 
direccions mitjanes dels esdeveniments 

Fig. 4. Direccions mitjanes del vent dels episodis de brisa de mar i de la brisa de terra associada. 
Fig. 4. Sea-breeze events mean wind direction and subseqiient land-breeze meand direction. 

d'embat caracteritzats concentren el 60% — procedent del sud-sud-oest i l'oest-nord- 
dels casos entre l'est i el sud-est (Fig. 4); oest (Fig. 4). 

mentre que els episodis de brisa de terra 

concentren les seves direccions mitjanes en. —Jnici, finalització i durada de l'embat 

el tercer quadrant, amb el 75% dels casos De cada un dels esdeveniments se n'ha 

Fig. 5. Intervals horaris d'inici, hora de màxima velocitat i finalització de la brisa de mar. 
Fig. 5. Time of sea-breeze starting, sea-breeze maximum velocity and end of sea-breeze event. 

Fig. 6. Durada de la brisa de mar. 
Fig. 6. Sea-breeze duration. 


indicat l'hora d'inici, l'hora de finalització i 
la franja horària en què es dóna la màxima 
velocitat de vent (Fig. 5). Així doncs les 
brises de mar caracteritzades en un 63% 
dels casos arrenquen entre les 7 i les 9 h. 

Les puntes d'embat solen donar-se entre 
les 11 i les 13h. De fet, un 53% dels casos 
estudiats queden inscrits en aquesta franja, 
mentre que l'embat, en un 5020 dels 
diesfinalitza entre les 16 i 18 h (Fig. 3). 

Crida l'atenció observar com hi ha un 
nombre elevat de dies, al voltant del 3020, 
en què la brisa de mar finalitza ben entrat el 
capvespre i, fins i tot, ja dins l'agost, 
coincidint amb la posta de Sol. Aquest 
retard en la finalització de la brisa de mar, 
tot sovint. coincideix amb una arrencada 
més tardana de la brisa de mar i amb unes 
condicions de temperatura elevada. 

Pel que fa a la durada de la brisa de mar, 
el més habitual és que duri entre 9 i 11 
hores. Els dies amb una durada breu 
esdevenen el mes de juny quan les tempe- 
ratures encara són moderades, mentre que 
bona part dels dies amb durades més 


llargues coincideixen amb dies de tempe- 
ratura elevada dels mesos de juliol i agost. 


Discussió i conclusions 


En el present estudi es caracteritzen els 
esdeveniments de brisa de mar estival 
durant tres mesos —de juny a agost- de 
2004. Així doncs els resultats apunten que 
la brisa de mar al Llevant de Mallorca, — 
amb Cala Millor com a estació tipus— és un 
vent molt freqiient, ja que opera entre el 64 
i el 73% dels dies de cada mes amb unes 
velocitats modals entre 2 i 3 m/s, tot i que 
facilment arriben a rafegues maximes de 7 i 
8 m/s i no son marginals els valors al 
voltant de 10 m/s. 

Aquestes característiques no són massa 
diferents de les descrites per a d'altres 
localitats del litoral mediterrani de la 
península Ibèrica. Com tampoc ho són la 
durada dels esdeveniments o les hores 
d'arrencada i finalització (i.e. Olcina i 
Azorin Molina, 2004, Prohom, 1998; 

Redafio et al., 1991). 

La catalogació d'esdeveniments de brisa 
marina i les observacions a propòsit de la 
seva direcció mitjana o de l'evolució de la 
direcció de l'embat al llarg del dia, també 
posen sobre la taula alguns aspectes fins ara 
poc aprofundits. Si bé, el sistema de de 
vents presenta una polarització de la 
procedència del vent entre l'embat i el 
terral i que en el moment de l'arrencada és 
produeix un canvi brusc de direcció, el cert 
és que així com evoluciona el dia les 
direccions de la brisa de mar es desplacen 
cap al tercer quadrant. Això fa que els 
estadístics descriptius apuntin cap a una 
procedència “axalocada” de l'embat a Cala 
Millor, quan la disposició N-S de la platja i 
els mapes de Jansà i Jaume (1946), 
suggereixen un flux normal a costa. No 
debades, Alomar ef al. (2004) ja havien 
apuntat quelcom similar per a l'estació de 
Portocolom, també al Llevant de l'Illa i en 
altres indrets de la Mediterrània, fins i tot 
s'apunta a circulació d'embats paral-lels a 
costa (Martín-Vide ef al., 1992). 

Pel que fa a les direccions del terral, en 
el cas estudiat hi ha una component 
marcadament local com és l'efecte dels 
relleus del puig de sa Font, que fan de 
barrera als vents del primer quadrant i que 
afavoreixen l'efecte dels que agranen la 
plana de Son Moro cap a mar. 

